15 beseer in botsingFoto: Er24 Vyftien mense is beseer nadat ŉ taxi Donderdagaand in Sunninghill, Johannesburg, gebots het. “Die taxi was die enigste voertuig wat in die botsing betrokke was,” het Derrick Banks, ŉ woordvoerder van ER24, gesê. “Die bestuurder het glo beheer oor die voertuig verloor terwyl hy gedraai het. Die taxi het teen ŉ betonversperring langs die pad vasgery. Twee passasiers is kritiek in die botsing beseer en het kop- en borsbeserings opgedoen. Dertien ander pasiënte, waaronder die bestuurder, is vir rug- en nekbeserings behandel. Die pasiënte is na verskeie hospitale geneem vir verdere behandeling,” het Banks gesê. Die polisie ondersoek die voorval.